Ehrnroothien sijoitusyhtiö Virala hankki rutkasti lisää YIT:tä | Rakennuslehti
YIT:n rakentamista Helsingin uuden keskustakirjaston työmaalla. Kuva: YIT
Ehrnroothien sijoitusyhtiö Virala hankki rutkasti lisää YIT:tä
Virala on kasvattanut omistustaan YIT:stä nopeaa tahtia kevään ja kesän aikana.
YIT:n saaman liputusilmoituksen mukaan Viralan omistus YIT:stä on ylittänyt tiistaina viiden prosentin rajan.
Ilmoituksen mukaan Viralan omistamien YIT:n osakkeiden tai niihin liittyvien rahoitusvälineiden kokonaismäärä on 5,02 prosenttia.
YIT:n toukokuun lopussa päivitetyn omistajaluettelon mukaan Virala oli yhtiön seitsemänneksi suurin omistaja 2,29 prosentin omistusosuudellaan.
Virala on kasvattanut omistustaan YIT:stä kevään mittaan. Huhtikuun lopussa Viralan omistus oli 1,51 prosenttia ja maaliskuun lopussa 1,36 prosenttia. Helmikuun lopussa Virala tosin omisti 2,11 prosenttia YIT:stä.
0 vastausta artikkeliin “Ehrnroothien sijoitusyhtiö Virala hankki rutkasti lisää YIT:tä”